ચંદ્રગ્રહણની અવકાશી ઘટનાના અવલોકન અર્થે આવેલી પ્રિયા પોતાના ‘પ્રિન્સ’ પ્રિયાંગની જિંદગીનો અભિન્ન હિસ્સો બની જવા માટે તત્પર છે. પ્રિયાનો નેચર પ્રિયાંગ કરતાં તદ્દન વિપરીત છે. તે ઇનફ મેચ્યોર અને ધીરગંભીર પ્રકૃતિની છે. વિરુદ્ધ સ્વભાવના પ્રિયાંગ સાથે યોગ્ય તાલમેલ સાધવા માટે તે કેટલાક નિર્ણયો લે છે. પ્રિયાના પ્રશંસનીય કહેવાય એવાં પગલાં કેટલાં છે તે પણ જાણવા જેવું છે. તે બંને લગ્ન પછી એક સ્થળ પર સાથે કામ નહીં કરે એવું ડિસિઝન લીધું છે. પ્રિયાંગ એવા પ્રોફેશન સાથે સંકળાયેલો છે કે જ્યાં તેને અનેક ખૂબસૂરત યુવતીઓ સાથે કામ પાર પાડવાનું રહે છે. તેની આવી કન્ડિશન ફાલતુ શંકાનું એપિસેન્ટર ન બની રહે તેનો પૂરેપૂરો ખ્યાલ પ્રિયા રાખશે. આ વાતનો ખટકો રાખવાના બદલે તે પ્રિયાંગને પ્રોફેશનલી બિહેવ કરતો જોઈને ખુશી અનુભવી રહી છે. પ્રિયા જાણે છે કે પ્રિયાંગ પોતાના પ્રોફેશનને સંપૂર્ણપણે વફાદાર છે અને એટલે જ એ વર્કોહોલિક પણ છે. આ બાબતને ધ્યાનમાં રાખે છે. એટલે જ તેની લવલાઇફ સિક્યોર્ડ છે એવું માને છે. તેની આ માન્યતા ભૂલભરેલી તો જ નથી જ તેનું એ બંનેને ભાન છે.